Hijraed - Wikipedia

# Hijraed

### Diwar Wikipedia, an holloueziadur digor

Skrivet eo ar pennad-mañ e Peurunvan

| Tabut termenadurezh Implijet e vez nevezc'herioù er pennad-mañ bet krouet a-ratozh. Peuliesañ ne vezont ket kavet er geriadurioù pe evit abegoù teknikel resis ne glot ket an termenoù-se dre ret gant an termenoù boutin..)

An termen hijraed (unader hijra, diwar ar hindeg: हीजड़ा /hi:dʒɽα:/) a ra dave da dud an trede rev e sevenadur India. Roet e vez dezhe anvioù disheñvel e lec'hioù zo eus ar vro, da skwer khusra, khoti pe chakka e Pandjab hag en norzh dre vras hag aruvani e Tamil Nadu.

Ar hijraed a zo tud bet ganet gant korf gourel pe reizhadel met deuet war-lerc'h da gaout un identelezh benel pe amc'hourel, da lâret eo treuzrevel.

Sevel a reas an hijraed diwar sevenadur an hindouegezh met kavet e vez hijraed islamek ivez.

Evit dont da vezañ ur hijra e vev un den en ur familh evel chela ("studier") dindan beli ur c'hourouez ("kelennerez") eveit deskiñ peanos ober gant holl perzhioù ar maoauezed hervez patromoù ar gevredigezh. Kas a ra a-benn ar fin d'ul lid ma vez spazhet an hijra nevez. War a seblant ne vez ket spazhet an holl hijraet, met ma vez dizoloet e vezont skarzhet er-maez eus ar gumuniezh. Tabut zo ivez war ar fed ma lâr tud zo e vefe rediet tud da dont da vezañ hijraed ha spazhet e vefent dre heg, daoust ma ma vez lâret e vez graet gant asant pep hini gant fennoù an hijraed o-unan.

An darn vrasañ eus ar hijraed a vev war marzoù ar gevredigezh, gante ur statud izel-tre hag o c'hounez o zamm buhez pe dre aluzen pe diwar labouarat evel gisti. Kemer a reont perzh ivez e lidoù relijiel zo, evel euredoù pe ganedigezh paotred.

En em vodaet o deus meur a hijra evit derc'hel penn rak ar riskl da vont da vezañ komtamet gant ar Azoniad hangaezivig arzeuat (HAZA) dre labourat evel gisti.

## [kemmañ] Gwelet ivez

- Trede rev
- Etrereizhadezh
- dud daou spered
- Fafafined

## [kemmañ] Liammoù diavaez

- Skiverc'hed India: BBC3
- Pennad diwar-vbenn an hijraed en Holloueziadur LGBT
- An hijraed: treuzrevelezh en India
- Sangama: luskad pennañ a difenn gwirioù an hijraed en India

## [kemmañ] Levrioù

1. Neither Man Nor Woman: The Hijras of India by Serena Nanda. Wadsworth Publishing, 1998. (ISBN 0-53450-903-7)

| Porched ar revelezh denel – Adkavit pennadoù Wikipedia a denn d'ar revelezh.

Adtapet diwar "http://br.wikipedia.org../../../h/i/j/Hijraed.html"

Rummadoù ar bajenn: Revelezh | LGBT | Pennad e Peurunvan

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Deutsch
- English
- Polski